EkBass/fiwiki-20250220-pages-articles huggingface dataset:
Terekli Mekteb

Terekli-Mekteb (ven. Терекли-Мектеб) on kaupunki Dagenstanin tasavallassa Venäjällä Pohjois-Kaukasuksella Kalmykian arolla. Kaupungissa oli vuonna 2010 noin 8000 asukasta. Kaupunki sijaitsee noin 80 kilometrin päässä Kaspianmereltä ja 200 kilometrin päässä aluepääkaupunki Mahatškalasta. ==Historia== Toisen maailmansodan aikana joulukuussa 1942 Terekli Mekteb oli hetken aikaa saksalaisen Armeijaryhmä A:n joukkojen valtaama, mutta kaupungista jouduttiin luopumaan muutaman päivän jälkeen puna-armeijan voimakkaan vastahyökkäyksen seurauksena. Terekli Mekteb oli itäisin piste, johon asti Saksan joukkoja Neuvostoliiton alueella toisen maailmansodan aikana tunkeutui.23\. panssaridivisioonan historiikki == Lähteet == Luokka:Dagestanin kaupungit
Palaunsilkkikerttunen

Palaunsilkkikerttunen (Horornis annae) on silkkikerttusten heimoon kuuluva varpuslintu. ==Levinneisyys== Palaunsilkkikerttusta tavataan kotoperäisenä Palaussa. Lajia on kuvattu yleiseksi ja laajallelevinneeksi, ja se on luokiteltu elinvoimaiseksi. ==Lähteet== Luokka:Silkkikerttuset
Pensassilkkikerttunen

Pensassilkkikerttunen (Horornis fortipes) on kerttujen heimoon kuuluva varpuslintu. ==Levinneisyys== Pensassilkkikerttusta tavataan Bangladeshissa, Bhutanissa, Kiina, Intiassa, Laosissa, Myanmarissa, Nepalissa, Pakistanissa, Taiwanissa ja Vietnamissa. Laji on luokiteltu elinvoimaiseksi. ==Lähteet== Luokka:Silkkikerttuset
Makiransilkkikerttunen

Makiransilkkikerttunen (Horonis parens) eli aiemmalta nimeltään sancristóbalinsilkkikerttunen on silkkikerttusten heimoon kuuluva varpuslintu. ==Levinneisyys== Makiransilkkikerttusta tavataan vain Salomonsaarilla. Sitä on kuvattu melko yleiseksi, ja vaikka sitä tavataankin vain pienellä alueella, on se luokiteltu elinvoimaiseksi. ==Lähteet== Luokka:Silkkikerttuset
Lin Hallberg

thumb|Lin Hallberg vuonna 2009. Lin Hallberg (s. 5. huhtikuuta 1956 Saltsjöbaden) on ruotsalainen kirjailija, joka tunnetaan hevoskirjasarjoistaan Sinttu ja Eppu. Hän on tehnyt sarjat yhteistyössä Margareta Nordqvistin kanssa, joka on kuvittanut kirjat. Suomeksi sarjoja on kääntänyt Marvi Jalo. Hallberg on työskennellyt ratsastuksenopettajana ja pitänyt shetlanninponitallia. == Suomennetut teokset == ===Sinttu-sarja=== * * * * * * * * * * * * * * * * * * * * ===Eppu-sarja=== * * * * * * * * * * ===Maaginen eläinkauppa -sarja=== * * * * * * * * ==Lähteet== Luokka:Ruotsalaiset lasten- ja nuortenkirjailijat Luokka:Vuonna 1956 syntyneet Luokka:Elävät henkilöt
Alfa Laval

Alfa Laval AB on ruotsalainen teollisuusyhtymä, jonka on perustanut vuonna 1883 Gustav de Laval. Alfa Lavalilla on ollut aiemmin tuotannossa laitteita maataloudelle, elintarviketeollisuudelle ynnä muille teollisuudenaloille, mutta nykyisin tuotanto jakautuu kolmelle sektorille, lämpö-, erotus- ja virtaustekniikkaan.Facta2001, 1. osa, palsta 318 13\. heinäkuuta 2020 Alfa Laval allekirjoitti yhdistymissopimuksen suomalaisen Neleksen kanssa. Marraskuussa 2020 Alfa Laval vetäytyi aikeistaan ostaa Neles, koska Neleksen omistajista vain 33 % kannatti ostotarjouksen hyväksymistä. == Historia == Gustav de Laval perusti Oscar Lammin kanssa AB Separator -yrityksen, joka oli nykyisen Alfa Lavalin edeltäjä.Alfalaval.com Separator Ab muutti vuonna 1963 nimensä muotoon Alfa-Laval Ab, ja yritys oli pörssissä vuoteen 1991. Alfa- Lavalin osti Tetra Pak, mutta tiet erosivat myöhemmin,Alfalaval customer- stories kun Tetra Laval myi Industri Kapitalille Alfa Lavalin ne osat, jotka eivät liittyneet sen omiin ydintoimintoihin.Ikinvest.com Nimi Tetra Laval jäi elämään entisen yhteisyrityksen nimenä, ja sinne jäi esimerkiksi maatalouteen liittyvä osa Alfa Laval Agri, jonka uudeksi nimeksi tuli DeLaval.Delaval.fi History Alfa Laval listautui Tukholman pörssiin jälleen vuonna 2002.Our History Alfa Laval. == Alfa Laval Suomessa == Alfa Lavalilla on Suomessa yksi toimipiste Alfa Laval Aalborg Oy, joka sijaitsee Raumalla. Alfa Laval Aalborg Oy toimittaa pakokaasun lämmöntalteenottojärjestelmiä ja poltinkattiloita laivoihin sekä moottorivoimalaitoksiin sekä muihin savukaasun hukkalämmönlähteisiin maailmanlaajuisesti. Alfa Laval Aalborg Oy työllistää Raumalla noin 90 työntekijää. == Lähteet == == Aiheesta muualla == * Alfa Laval * Alfa Laval Finland Luokka:OMX Stockholm 30 -indeksi Luokka:Ruotsalaiset teollisuusyritykset Luokka:Ruotsalaiset pörssiyhtiöt Luokka:OMX Nordic 40 -indeksi
Sundansilkkikerttunen

Sundansilkkikerttunen (Horornis vulcanius) on silkkikerttusten heimoon kuuluva varpuslintu. ==Levinneisyys== Sundansilkkikerttusta tavataan Indonesiassa, Malesiassa, Filippiineillä ja Itä-Timorissa. Lajin kokonaispopulaatiota ei tiedetä, mutta sitä on kuvattu levinneisyysalueellaan pääasiassa yleiseksi, ja se on luokiteltu elinvoimaiseksi. ==Lähteet== Luokka:Silkkikerttuset
Vittingin rautakaivos

Vittingin rautakaivos on Ylistarossa sijaitseva entinen rautakaivos. Alkujaan se avattiin 1600-luvulla ja on ollut käytössä uudestaan 1929–1930, ja jälleen tehty koelouhintaa 1919. Kaivoksen malmi on magnetiittia, ja lisäksi myös rodoniittia ja jossain määrin muita mangaanimineraaleja.Otavan Iso tietosanakirja, Otava 1967, osa 10, palsta 27 ==Lähteet== Luokka:Suomen kaivokset‎
Silver Surfer (videopeli)

Silver Surfer on Software Creationsin kehittämä ja Arcadia Systemsin julkaisema shoot ’em up, joka on julkaistu vuonna Nintendo Entertainment Systemille. Peli perustuu Marvelin Hopeasurffari-nimiseen supersankariin. == Pelaaminen == Pelin alussa on valittava yksi viidestä kentästä, jotka suoritetaan vapaavalintaisessa järjestyksessä. Tasot rakentuvat yhden pomovastuksen ympärille, jotka ovat myös peräisin Marvel-universumista. Tasojen perspektiivi vaihtelee ylhäältä sivulta kuvattavaan. Etäisesti peli muistuttaa Capcomin Mega Man -sarjaa. Peli on tunnettu huimasta vaikeusasteestaan, sillä Hopeasurffari kuolee yhdestä iskusta, jonka jälkeen on palattava tason alkuun. Tämän vuoksi se sai ilmestyessään ristiriitaisia arvosteluja ja sitä pidetään yhtenä konsolin vaikeimmista peleistä. Pelin musiikkeja on pidetty tosin suuressa arvossa. == Aiheesta muualla == * Luokka:Vuoden 1990 videopelit Luokka:Nintendo Entertainment System -pelit Luokka:Shoot 'em up -pelit Luokka:Marvel-universumiin perustuvat videopelit
Tanimbarinsilkkikerttunen

Tanimbarinsilkkikerttunen (Horornis carolinae) on silkkikerttusten heimoon kuuluva indonesialainen varpuslintu. ==Levinneisyys== Tanimbarinsilkkikerttusta tavataan kotoperäisenä Yamendan saarella, joka on Molukkeihin kuuluvista Tanimbar-saarista suurin. Sopivissa elinympäristöissä laji on yleinen. Sitä tavataan kuitenkin vain hyvin pienellä alueella ja se on saattanut vähentyä elinympäristöjen häviämisen seurauksena, joten se on luokiteltu silmälläpidettäväksi. ==Lähteet== Luokka:Silkkikerttuset
Vuorisilkkikerttunen

Vuorisilkkikerttunen (Cettia major) on silkkikerttusten heimoon kuuluva varpuslintu. ==Levinneisyys== Vuorisilkkikerttusta tavataan Bhutanissa, Kiinassa, Intiassa, Myanmarissa ja Nepalissa. Lajia on kuvattu paikallisesti yleiseksi ja se on luokiteltu elinvoimaiseksi. ==Lähteet== Luokka:Silkkikerttuset
Dominique Venner

Dominique Venner (16. huhtikuuta 1935 Pariisi – 21. toukokuuta 2013 Pariisi) oli ranskalainen tietokirjailija ja äärioikeistolainen aktivisti. Vennerin kuolemasta tuli kansainvälinen uutinen, kun hän ampui itsensä Pariisin Notre Damen katedraalissa vastalauseena muslimien maahanmuuton sallimiselle ja sukupuolineutraalin avioliittolain hyväksymiselle.france24.com: Le Pen calls Notre Dame suicide 'eminently political' Ampumisvälikohtauksen takia katedraalista jouduttiin evakuoimaan noin 1 500 kävijää. == Katso myös == * Valkoisten kansanmurha ==Lähteet== Luokka:Ranskalaiset tietokirjailijat Luokka:Identitaarinen liike Luokka:Itsemurhan tehneet Luokka:Vuonna 1935 syntyneet Luokka:Vuonna 2013 kuolleet
Bougainvillensilkkikerttunen

Bougainvillensilkkikerttunen (Horornis haddeni) on silkkikerttusten heimoon kuuluva varpuslintu. Laji löydettiin vuonna 2006 ja se tunnetaan hyvin huonosti. ==Levinneisyys ja elinympäristö== Bougainvillensinlkkikerttusta tavataan kotoperäisenä Bougainvillen saarella Papua-Uusi-Guineassa. Se elää vuoristometsissä 700–1 500 metrissä. Lajia on kuvattu paikallisesti yleiseksi. Sitä kuitenkin tavataan vain melko pienellä alueella ja sitä uhkaavat vieraslajit ja metsien häviäminen, joten se on luokiteltu silmälläpidettäväksi. ==Lähteet== Luokka:Silkkikerttuset
Kuohun Pilke

Kuohun Pilke Oy oli 1940-luvun loppupuolella Neuvostoliittoon suuntautuneen suomalaisen vakoilun peiteorganisaatio. Se toimi näennäisesti puupilkkeen valmistajana Jyväskylän maalaiskunnassa, Kuohulla. Kuohun Pilke oli perustettu Heikki Määttäsen johtaman kuljetusliikkeen yhteyteen. Itse pilketehdas sijaitsi Lampsilan tilan riihessä ja sai käyttövoimansa pienestä vesivoimalasta.Turunen 2006, 107 Vastaavia peiteyrityksiä oli eri puolilla maata. Kuohun ohella toimipaikkoina olivat Oulu, Kajaani, Joensuu, Lappeenranta ja Helsinki. Tämäntapaisiin organisaatioihin sijoitettiin jatkosodan aikaista tiedusteluhenkilöstöä ja -materiaalia. Kuohun Pilke on asemaltaan poikkeuksellinen sikäli, että sitä on kuvattu päämajan tiedusteluelimen, tilastotoimiston, salaiseksi osaksi. Yrityksen perustamisen aikaan päämajan Ulkomaanosasto 2:n alainen tilastotoimisto lakkautettiin. Osan sen tehtävistä sai hoitaakseen Kuohun Pilke.Turunen 2006, 108 Kätkettävä materiaali koostui pitkälti radiolaitteista ja ajoneuvoista. Niinpä yritykset oli luonnollista perustaa elektroniikka- ja kuljetusalan liikkeiksi. Samalla niihin kätkettiin muuta alan materiaalia: karttoja, kameroita, räjähdysaineita ja aseita. Lisäksi Pohjois-Suomessa toimi yhtiöitä, joiden kautta siirrettiin materiaalia ja ihmisiä länteen. Ruotsiin kätkettiin muun muassa suomalaistiedustelun palveluksessa toimineita Neuvostoliiton kansalaisia. Toimintaa johtivat tiedustelu-upseerit Reino Hallamaa, Johannes Vehniäinen ja Uljas Käkönen. Eversti Hallamaa oli aiempi radiotiedustelun johtaja ja majuri Vehniäinen kaukopartio-osaston päällikkö. Kuljetus- ja pilkeyrityksen sijainniksi valikoitui kesällä 1945 Kuohun kylän Lampsilan tila. Yhtiön peitetoimia olivat liikennöinti ja häkäpönttöautoihin tarvitun puupolttoaineen eli pilkkeen tuottaminen. Toimitusjohtajien, entisten kaukopartiomiesten Heikki Määttäsen ja Paavo Suorannan, piti säilyttää jatkuvassa lähtövalmiudessa yksi tiedustelupartio. Vaatimuksina olivat tarkat kartat, konepistooliaseistus sekä koulutetut ja kovakuntoiset partiomiehet. Toiminta kuitenkin kuivui kokoon Määttäsen kadottua tiedustelumatkallaan toukokuussa 1950. Ei tiedetä, lähtikö Määttänen matkalleen Naton vai Suomen laskuun. Rajalla kuultiin laukauksia, ja Suojelupoliisi etsi miestä sittemmin laajalti, mutta tuloksetta. Määttäsen poika Heikki Määttänen oli tunnettu tv-näyttelijä 1980–1990-luvulla. ==Katso myös== * Operaatio Uppsala == Lähteet == Luokka:Suomen politiikka 1940-luvulla‎ Luokka:Kylmä sota Luokka:Vakoilu Luokka:Jyväskylän maalaiskunta
Historic Rally Trophy

Historic Rally Trophy on Suomessa autourheilun vuosittaisen sääntökirjan FIA:n liitteen K:n teknisten sääntöjen ja Suomen kansallisten lisäysten mukaan ajettava autourheilukilpalusarja, jossa ajetaan Historic Trophy -voitoista 1- ja 2- ohjaajille erikseen. http://www.historicrallyclubfinland.fi/teijo-talo- historic-rally-trophy/saannot/ ==Lähteet== Luokka:Suomen moottoriurheilukilpailut
Fredrik Woldstedt

Fredrik Woldstedt (22. maaliskuuta 1813 Himanka – 18. lokakuuta 1861 Helsinki) oli suomalainen tähtitieteilijä ja geodeetti. Woldstedtin vanhemmat olivat Kortesjärven saarnaaja Matias Wollstedt, myöhemmin Woldstedt (1780–1825) ja Fredrika Lovisa Moberg. Hän kävi Vaasan triviaalikoulua ja pääsi ylioppilaaksi 1829. Woldstedt valmistui Helsingin yliopistosta filosofian kandidaatiksi 1834, lisensiaatiksi 1837 ja tohtoriksi 1844. Woldstedt toimi Helsingin yliopiston tähtitieteellisen observatorion amanuenssina 1835–1842, palveli Pulkovan observatoriossa Venäjällä 1842–1845 ja oli Helsingin yliopiston tähtitieteen professorina 1846–1861 (virkavapaalla 1858–1859 ja 1861). Vuonna 1848 hänet kutsuttiin Suomen Tiedeseuran jäseneksi. Vuosina 1835–1844 hän vastasi Venäläis-Skandinavisen astemittauksen Suomen osuuden mittauksista. Ollessaan Pulkovan tähtitornin palveluksessa, hän osallistui Pulkovan ja Altonan maantieteellisen pituuseron määrittämiseen. Hänen Argelanderin havaintoihin pohjautuva Helsingin tähtitornille laskemansa leveys 60° 9” 43.23” oli pitkään käytössä.Otavan Iso tietosanakirja, Otava 1967, osa 10, palsta 73 Fredrik Woldstedtin puoliso oli F. G. W. Struven tytär Gustava Georgina Lovisa Struve (k. 1887). Heidän poikansa oli Pietarin tiedeakatemian eläintieteellisen museon konservaattori Fredrik Wilhelm Woldstedt (1847–1884).Yrjö Kotivuori, Ylioppilasmatrikkeli 1640–1852: Fredrik Woldstedt. Verkkojulkaisu 2005. Luettu 30.6.2018. ==Lähteet== == Aiheesta muualla == * Luokka:Suomalaiset tähtitieteilijät Luokka:Suomalaiset geodeetit Luokka:Helsingin yliopiston professorit Luokka:Vuonna 1813 syntyneet Luokka:Vuonna 1861 kuolleet Luokka:Suomalaiset professorit
Vihannin kirkonkylä

Vihannin kirkonkylä on taajama Raahen kaupungissa. Taajama sijaitsee kantateiden 86 ja 88 läheisyydessä, noin 36 kilometriä Raahen kaupungin keskustasta itään. Se oli aiemmin vuoden 2013 alussa lakkautetun Vihannin kunnan keskustaajama. Kirkonkylällä toimii vuonna 2005 perustettu Kirkonkylän asukasyhdistys Vihannin Rinti. ==Lähteet== ==Aiheesta muualla== * Luokka:Vihannin kylät Luokka:Suomen kirkonkylät Luokka:Suomen entiset kuntakeskukset Luokka:Pohjois-Pohjanmaan maakunnan taajamat
Carl Henrik Wrangel

Carl Henrik Wrangel (1681–1755) oli Ruotsin sotamarsalkka (1754). Wrangel jäi venäläisten vangiksi Pultavan taistelussa ja oli sotavankina vuoteen 1722. Sen jälkeen hän oli vuoteen 1732 Uudenmaan ratsuväkirykmentin, Hämeen rykmentin ja Uudenmaan rakuunarykmentin eversti. Vuonna 1739 hänestä tuli Skaraborgin rykmentin eversti. Hattujen sodassa hänet määrättiin 1741 Taavetin Marttilassa olleen 4 000 miehen suuruisen osaston päälliköksi. Hän kärsi tappion Lappeenrannan taistelussa, jossa hän haavoittui ja jäi vangiksi. Vuonna 1743 hänestä tuli Närken ja Vermlannin rykmentin eversti. Hän erosi palveluksesta 1748.Otavan Iso tietosanakirja, Otava 1967, osa 10, palsta 114 ==Lähteet== Luokka:Ruotsin sotamarsalkat Luokka:Vuonna 1681 syntyneet Luokka:Vuonna 1755 kuolleet
Jussi Turja

Jussi Turja (s. 5. tammikuuta 1990 Lapua) on suomalainen koripalloilija, joka edustaa lapualaista Kobria. == Ura == Turja on Korikobrien kasvatti ja pelasi ensimmäistä kertaa I-divisioonassa kaudella 2005–2006. Hän edusti seuraa toisella sarjatasolla vuodet 2005–2012 ja pelasi välillä yliopistokoripalloa Virginia Lynchburgissä. Kaudella 2012–2013 Turja pelasi ensimmäistä kertaa Korisliigassa ja teki 6,0 pistettä ottelua kohden. Turja loukkaantui keväällä 2015 ja oli tämän vuoksi pelaamatta ison osan kautta 2015–2016. Heinäkuussa 2016 hän teki Kobrien kanssa jatkosopimuksen.Jussi Turja ja Tuomas Viertola jatkavat Kobrapaidassa Kobrat.fi 14.7.2016 == Lähteet == Luokka:Suomalaiset koripalloilijat Luokka:Vuonna 1990 syntyneet Luokka:Elävät henkilöt
Jorge Torres Nilo

Jorge Emmanuel Torres Nilo (s. 16. tammikuuta 1988 Tijuana, Meksiko) on meksikolainen jalkapalloilija. Hän edustaa meksikolaista Tigres de la UANLia ja on pelipaikaltaan vasen laitapuolustaja. == Seurajoukkueura == Torres Nilo teki ensiesiintymisensä Club Atlasin edustusjoukkueessa 25. helmikuuta 2006 ottelussa Estudiantes Tecosia vastaan. 27\. toukokuuta 2010 hän siirtyi Tigres de la UANLiin. == Maajoukkueura == Torres Nilo pelasi ensimmäisen ottelunsa Meksikon maajoukkueessa 24. syyskuuta 2008 ystävyysottelussa Chileä vastaan. Ensimmäisen maalinsa maajoukkueessa hän teki 28. toukokuuta 2011 pelatussa ystävyysottelussa Ecuadoria vastaan. == Aiheesta muualla == * Jorge Torres Nilon tilastot National Football Teams -sivustolla Luokka:Meksikolaiset jalkapalloilijat Luokka:Vuonna 1988 syntyneet Luokka:Elävät henkilöt
Cumberland (Englanti)

Cumberland on luoteisin Englannin historiallisista kreivikunnista ajalta 1889–1974. Carlislen kaupunki erotettiin siitä hallinnollisesti vuonna 1915. Se rajoittui pohjoisessa Skotlantiin. Cumberland jakautui hallinnollisesti kuuteen kihlakuntatyyppiseen wardiin, nämä puolestaan seurakuntiin. Nykyään Cumberland kuuluu Cumbriaan yhdessä Westmorlandin ja eräiden pienempien alueiden kanssa. Cumberland on ollut harvaan asuttua, sangen maaseutumaista. Se sijaitsi Irlanninmeren itärannalla. Cumberlandin kastike on perinteinen englantilainen kylmä liharuokien kastike. Se tehdään punaisista viinimarjoista. == Lähteet == == Aiheesta muualla == Luokka:Englannin kreivikunnat Luokka:Cumbrian hallinnolliset alueet
Beniamino Depalma

Beniamino Depalma (s. 15. toukokuuta 1941 Giovinazzo) on italialainen roomalaiskatolinen arkkipiispa. Hänet vihittiin lasaristien papiksi 3. huhtikuuta 1965 ja nimitettiin Amalfi-Cava de' Tirrenin arkkihiippakunnan johtoon 7. joulukuuta 1990. Piispaksi konsekroinnin suoritti 26. tammikuuta 1991 Michele Giordano, jota avustivat Ciriaco Scanzillo ja Ferdinando Palatucci.Catholic-Hierarchy.org: Archbishop Beniamino Depalma, C.M. 15\. heinäkuuta 1999 Depalma nimitettiin Nolan hiippakunnan johtajaksi arkkipiispan henkilökohtaisella arvonimellä. Hänet asetettiin tähän virkaan 16. lokakuuta. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1941 syntyneet Luokka:Elävät henkilöt
Gianfranco Pandolfini

Gianfranco Pandolfini (16. syyskuuta 1920 Firenze – 3. tammikuuta 1997 Firenze) oli italialainen vesipalloilija ja olympiavoittaja. Hän kilpaili vuoden 1948 kesäolympialaisissa Lontoossa ja kuului siellä lajissa kultaa voittaneeseen joukkueeseen. Samassa joukkueessa pelasi Gianfrancon veli Tullio Pandolfini.Gianfranco Pandolfini Bio, Stats, and Results | Olympics at Sports-Reference.com Pandolfini voitti vuonna 1947 myös Euroopan-mestaruuden. == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1920 syntyneet Luokka:Vuonna 1997 kuolleet
Hesket Newmarket

Hesket Newmarket on noin asukkaan kylä ja kunta (civil parish) Cumbrian kreivikunnassa Luoteis-Englannissa, Skiddawvuoren pohjoispuolella. Kylässä on paikallisen osuuskunnan panimo, joka tuottaa bitter-tyyppisiä laatuoluita ladossa Old Crown Inn -nimisen majatalon takana. Ensimmäinen fellponeille tarkoitettu hevoskatsastus järjestettiin kylässä vuonna 1894.Fell Pony Society, englanniksi Alueella on harjoitettu muun muassa kupari- ja hopeakaivostoimintaa sekä maanviljelystä.Caldbeck parish and surrounding area, Historiaa englanniksi ==Lähteet== Luokka:Asutut paikat Cumbriassa Luokka:Englannin kylät Luokka:Englannin kunnat
Tullio Pandolfini

Tullio Pandolfini (6. elokuuta 1914 Firenze – 23. huhtikuuta 1999 Firenze) oli italialainen vesipalloilija ja olympiavoittaja. Hän kilpaili vuoden 1948 kesäolympialaisissa Lontoossa ja kuului siellä lajissa kultaa voittaneeseen joukkueeseen. Myös Tullion veli Gianfranco Pandolfini pelasi joukkueen jäsenenä.Tullio Pandolfini Bio, Stats, and Results | Olympics at Sports-Reference.com Pandolfini saavutti kansallisen mestaruuden uinnissa. == Lähteet == Luokka:Italialaiset vesipalloilijat Luokka:Italialaiset olympiavoittajat Luokka:Vuonna 1914 syntyneet Luokka:Vuonna 1999 kuolleet
Pony Club

Pony Club on nuorisolle tarkoitettu kansainvälinen hevosharrastusjärjestö. Se toimii yli 30 maassa. British Pony Club perustettiin aluksi 1929. Yhdysvalloissa vastaava järjestö aloitti vuonna 1954. Pony clubien jäsenmäärä on yli 100 000, Australian järjestön ollessa suurimpana yli 50 000 jäsenellään.The Land Magazine, p.8, Rural Press, North Richmond, 18 Syyskuuta 2008, englanniksi ponyclub.org kotisivut englanniksi ==Lähteet== Luokka:Hevostalous Luokka:Harrastukset
Itä–Länsi-ottelu 1946

Vuoden 1946 Pesäpallon Itä–Länsi-ottelu pelattiin Helsingin Kaisaniemessä 29. syyskuuta. Tämä oli kaikkiaan kahdestoista Itä-Länsi-ottelu. Katsojamääräksi ilmoitettiin 4000. ==Osallistujat== ITÄ Seura Pelipaikka LÄNSI Seura Pentti Paavola HP Lukkari Martti Mäkinen ViVe Hans Porras Kiri Ykkösvahti Eero Salisma TPV Reino Pesonen Hukat Sieppari Eino Raivio RPL Martti Lavi KotkPo Kolmosvahti Pentti Kämäräinen TPV Unto Liukkonen Hukat Polttaja Pekka Pennanen TPV Leo Hannula LMV Kakkosvahti Ilmari Salonen RPL Ahti Hakalainen KVeto Kolmosvara Kauko Salo TPV Toivo Jokinen KVeto Koppari Kalevi Ihalainen PT Erkki Alhava LMV Kakkosvara Sakari Saressalo Haukat Lauri Salminen Hukat Vaihtopelaaja Olli Fredrikson Kiri Vaihtopelaaja Pauli Vainio MyKV Poissa Eero Haukiala HPL Poissa Reino Kaukainen NoU Poissa Elmer Meilahti TP Pauli Vainio, Elmer Meilahti sekä Reino Kaukainen olivat poissa mestaruussarjakarsintojen takia. Eero Haukiala oli poissa isänsä hautajaisten takia. Tuomarit Pelituomari: Erkki Salin, Helsinki Syötönvalvoja: Erkki Kiuru, Kouvola ===Vaihdot=== * ei vaihtoja. ==Juoksulista== Itä aloitti sisällä. Joukkue Yht. ITÄ 0 1 0 0 2 0 0 1 0 4 LÄNSI 0 0 3 0 0 2 0 0 2 7 ==Lähteet== * mrasilainen.com/ Luokka:Vuoden 1946 pesäpallo Luokka:Pesäpallon Itä–Länsi- ottelut Luokka:Helsingin urheilutapahtumat
Argoksen talo

thumb|Argoksen talon julkisivu. Kuva vuodelta 2012. Argoksen talo oli Helsingissä Pohjoisesplanadin ja Manner­heimin­tien (alk. Itäinen Henrikin­katu) kulmassa sijainnut viisikerroksinen rakennus, joka valmistui vuonna 1897. Siitä on nykyisin jäljellä vain julkisivut; sisä­tilat purettiin vuosina 1986–1987 Stock­mannin tavara­talon laajennuksen tieltä. Talo rakennettiin alun perin asuintaloksi. Julkisivun suunnitteli Grahnin, Hedmanin ja Wasastjernan arkkitehtitoimistossa työskennellyt John Settergren. Rakennuksen tieltä purettiin paikalla aiemmin sijainnut, vuonna 1843 rakennettu kaksikerroksinen Staudingerin talo. Argoksen talon runsaasti koristeltu, tiilestä ja ruotsalaisesta hiekka­kivestä rakennettu julki­sivu oli Helsingin ensimmäisiä jugendtyylisiä julki­sivuja, ja se on lähes tarkka kopio Tukholmassa Strandvägenin varrella sijaisevasta, Isak Gustaf Clasonin suunnittelemasta Bünsowin talosta. Jo talon valmistumis­vuonna sen ala­kertaan perustettiin Wulffin paperi­kauppa. Se toimi paikalla vuoteen 1965 saakka, jolloin valmistui yhtiön uusi toimi­talo Manner­heimin­tien toisella puolella. Tämän vuoksi tämä keskeisellä paikalla Helsingin keskustassa sijainnut rakennus tuli yleisesti tunnetuksi ”Wulffin kulman” nimellä. Stockmann osti Argoksen talon vuonna 1919. Tämän jälkeen rakennus oli vuosi­kymme­nestä toiseen purku-uhan alainen, sillä samaan kortteliin rakennettua Stock­mannin tavara­taloa oli tarkoitus myöhemmin laajentaa koko korttelin suuruiseksi. Sigurd Frosteruksen suunnitelmaa tavaratalon laajentamiseksi ei kuitenkaan koskaan toteutettu. Tavara­taloa ryhdyttiin laajentamaan vasta 1980-luvulla, ja tällöin järjestetyn arkkitehti­kilpailun voittaneen, Kristian Gullichsenin, Erkki Kairamon ja Timo Vormalan laatiman suunnitelman mukaisesti Argoksen talon julki­sivut jätettiin pystyyn, mutta sisä­tilat purettiin ja rakennettiin kokonaan uudestaan. Uudisrakennus valmistui vuonna 1989. Samalla julkisivu, josta välillä oli poistettu parvekkeet ja muut koristeet, palautettiin alkuperäiseen asuunsa. == Lähteet == == Aiheesta muualla == Luokka:Helsingin entiset rakennukset ja rakennelmat Luokka:Kluuvi Luokka:Lindex Group
Hennie Keetelaar

Hendrikus Zacharias "Hennie" Keetelaar (23. tammikuuta 1927 Hilversum – 28. tammikuuta 2002 Alphen aan den Rijn) oli alankomaalainen vesipalloilija ja olympiamitalisti. Hän kilpaili vuoden 1948 kesäolympialaisissa Lontoossa ja kuului siellä lajissa pronssia saaneeseen joukkueesesen.Hennie Keetelaar Bio, Stats, and Results | Olympics at Sports-Reference.com == Lähteet == Luokka:Alankomaalaiset vesipalloilijat Luokka:Alankomaalaiset olympiamitalistit Luokka:Vuonna 1927 syntyneet Luokka:Vuonna 2002 kuolleet
Samuel Francis Smith

Samuel Francis Smith (21. lokakuuta 1808 Boston - 16\. marraskuuta 1895 Boston) oli yhdysvaltalainen pappi, toimittaja ja kirjailija. Hänet tunnetaan parhaiten sanoituksesta isänmaalliseen lauluun ”My Country, ’Tis of Thee”. Smith valmistui Harvardin yliopistosta vuonna 1829 ja opiskeli sen jälkeen teologiaa Andoverin pappisseminaarissa. Vuosina 1834–1842 hän toimi pappina Watervillen ja Newtonin baptistiseurakunnissa. Smith oli päätoimittajana bostonilaisessa baptistisanomalehdessä The Christian Review’ssä ja myöhemmin muissa baptistiseurakunnan julkaisuissa. Pappisuransa jälkeen hän opetti kieliä Waterville Collegessa. Vuonna 1832 Smith kirjoitti sanoitukseen isänmaalliseen kappaleeseen ”My Country, ’Tis of Thee”, jonka sävel tuli Ison- Britannian kansallislaulusta ”God Save the King”. Smith sanoitti lukuisia hymnejä ja kirjoitti runoja. Hänen kuolinvuotenaan 1895 ilmestyi runokokoelma Poems of Home and Country. == Lähteet == == Aiheesta muualla == Luokka:Vuonna 1808 syntyneet Luokka:Vuonna 1895 kuolleet Luokka:Yhdysvaltalaiset papit Luokka:Yhdysvaltalaiset lauluntekijät Luokka:Songwriters Hall of Fame Luokka:Yhdysvaltalaiset professorit
Sergio Lauricella

Sergio Lauricella (19. kesäkuuta 1921 Napoli – 2. toukokuuta 2008 Genova) oli italialainen säveltäjä ja taidelajien olympiamitalisti. Hän toimi Niccolò Paganini -konservatorion johtajana vuosina 1979–1991. Hän kilpaili Lontoon vuoden 1948 kesäolympialaisissa soitin- ja kamarimusiikin sarjassa kappaleellaan Toccata per pianoforte, jolla hän sai pronssimitalin.Sergio Lauricella Bio, Stats, and Results | Olympics at Sports-Reference.com == Lähteet == Luokka:Italialaiset säveltäjät Luokka:Italialaiset olympiamitalistit Luokka:Vuonna 1921 syntyneet Luokka:Vuonna 2008 kuolleet
Erling Brene

Niels Erling Emmanuel Brene (14. marraskuuta 1896 Kööpenhamina – 17. toukokuuta 1980 Kööpenhamina) oli tanskalainen säveltäjä ja musiikkipedagogi. Hän kilpaili Lontoon vuoden 1948 kesäolympialaisten taidelajeissa ja sai orkesterimusiikin sarjassa pronssia sävellyksellään Vigueur.Erling Brene Bio, Stats, and Results | Olympics at Sports-Reference.com Brene opiskeli vuodesta 1921 Kööpenhaminan Kuninkaallisessa musiikkikonservatoriossa. Hän sai vaikutteita Ranskasta sekä Béla Bartókin ja Igor Stravinskin teoksista. Hänen sävellyksiinsä kuuluu oopperoita ja näyttämömusiikkia, orkesteri- ja kamarimusiikkia, konserttoja, pianomusiikkia ja lauluja. == Lähteet == Luokka:Tanskalaiset säveltäjät Luokka:Tanskalaiset oopperasäveltäjät Luokka:Tanskalaiset olympiamitalistit Luokka:Vuonna 1896 syntyneet Luokka:Vuonna 1980 kuolleet
Tommy Lindgren

Tommy Lindgren (s. 1977) on suomalainen laulaja-lauluntekijä, joka tunnetaan erityisesti Don Johnson Big Bandin vokalistina. Lindgren on esiintynyt monissa muissakin kokoonpanoissa. Näitä ovat muun muassa GG Caravan ja Ricky-Tick Big Band & Julkinen Sana. Ihmisoikeusaktivistina tunnettu Lindgren on työskennellyt musiikin ohella muun muassa Suomen Amnestyn tiedottajana ja toimitussihteerinä, ja hän on mukana Lasten ja nuorten säätiön Dreams- toiminnassa. Hän on myös kirjoittanut kolumneja esimerkiksi Helsingin Sanomiin ja Voimaan sekä työskennellyt radiotoimittajana Yle Puheen Lindgren & Sihvonen puheohjelmassa, jota tehtiin yli 300 jaksoa vuosina 2014-2021. Lisäksi hän on toiminut vakiopanelistina YLE TV2:n Villi kortti -ohjelmassa vuosina 2015-2019 sekä MTV3:n Penkinlämmittäjät -ohjelmassa vuosina 2020-2021. Hän kuuluu myös Ylen Aamun Jälkihiki-panelisteihin. Vuodesta 2021 Lindgren on työskennellyt Ihmisoikeusliitossa Älä riko urheilua -kampanjan suunnittelijana ja asiantuntijana. Hänen isänsä oli ruokatoimittaja ja -kirjailija Christer Lindgren. == Diskografia == === Sooloalbumit === * === Don Johnson Big Band === ==== Studioalbumit ==== * * * * * * * * ==== Singlet ==== * * * * * * * * Living The Life (2012) * Odyssey feat. Emma Salokoski (2018) * Girl/Boy feat. Eva & Manu (2020) * Blap Blap (2020) * Go Man Go (2022) * Jazz Festival (2022) * Neutral OK feat. Michael Bleu (2024) === GG Caravan === ==== Studioalbumit ==== * ===Ricky-Tick Big Band & Julkinen Sana=== ====Studioalbumit==== * "Burnaa" (2013) * "Korottaa panoksii" (2015) == Lähteet == ==Aiheesta muualla== * Luokka:Suomalaiset hip hop -artistit Luokka:Suomalaiset ihmisoikeusaktivistit Luokka:Suomalaiset laulaja-lauluntekijät Luokka:Vuonna 1977 syntyneet Luokka:Elävät henkilöt
Chelsea Grin

Chelsea Grin on yhdysvaltalainen deathcore-yhtye, joka perustettiin Salt Lake Cityssä vuonna 2007. Yhtye on julkaissut viisi studioalbumia. Yhtyeen alkuperäiskokoonpanoon kuuluivat solisti Alex Koehler, kitaristi Chris Kilbourn, basisti Austin Manticorena sekä soolokitaristi Michael Stafford, joista kukaan ei enää jatka yhtyeessä. Yhtyeen nimi oli ennen nykyistä Ahaziah, jota ei kuitenkaan käytetty yhdenkään julkaisun yhteydessä. Austin esitteli yhtyeen Andrew Carlstonille, joka auttoi kappaleiden uudelleenkirjoituksessa, sekä uuden materiaalin tuottamisessa yleisesti. Tämä prosessi johti heidän ensimmäiseen julkaisuunsa, Chelsea Grin (EP), jota markkinoitiin aluksi vain internetissä iTunes-palvelun kautta, kunnes albumi vihdoin julkaistiin CD:nä 27. heinäkuuta 2008. He julkaisivat yhtyeen alkuvaiheilla myös singlet "Crewcabanger" ja "Lifeless", jotka saavuttivat kuuntelijoiden kiinnostuksen MySpacessa. Myöhemmin yhtye alkoi hakemaan kolmatta kitaristia, joka johti Dan Jonesin liittymiseen yhtyeeseen. Tästä seurasi myös heidän ensimmäinen täysipitkä albumi Desolation of Eden, joka julkaistiin vuonna 2010. Heti seuraavana vuonna ilmestyi toinen albumi My Damnation, ennen kuin yhtyeen toinen, vuonna 2012 ilmestynyt EP "Evolve" tuli kansan kuultavaksi. 2014 heinäkuuta julkaistiin Ashes to Ashes, jonka jälkeen kitaristi Jason Richardson erosi yhtyeestä keskittyäkseen soolouraansa. Chelsea Grin teki uuden levytyssopimuksen Rise Recordsin kanssa, minkä jälkeen julkaistiin vuonna 2017 Self Inflicted. Self Inflictedin jälkeen solisti Alex Koehler joutui eroamaan yhtyeestä alkoholiongelmien ja niihin liittyvän masennuksen vuoksi. Yhtyeeseen otettiin tilalle Lorna Shoren laulaja Tom Barber. Uudella kokoonpanolla julkaistiin vuonna 2018 albumi Eternal Nightmare. == Kokoonpano == * Tom Barber – laulu * Stephen Rutishauser – kitara * David Flinn – basso * Pablo Viveros Segura – rummut, laulu == Diskografia == === Studioalbumit === * Desolation of Eden (2010) * My Damnation (2011) * Ashes to Ashes (2014) * Self Inflicted (2016) * Eternal Nightmare (2018) * Suffer in Hell (2022) * Suffer in Heaven (2023) == Lähteet == == Aiheesta muualla == Luokka:Yhdysvaltalaiset deathcoreyhtyeet
Jingo Viitala

Jingo Viitala (oik. Jenny Viitala Vachon, 29. toukokuuta 1918 Toivola, Michigan – 10. kesäkuuta 2009) oli amerikansuomalainen muusikko, artisti, kirjailija ja paikallishistorioitsija. Viitalalle myönnettiin vuonna 1988 Michigan Heritage -palkinto. Viitala esitti lauluja suomeksi, englanniksi ja amerikansuomeksi sekä käänsi amerikkalaisia kansanlauluja suomeksi. Näitä lauluja on levyttänyt muun muassa J. Karjalainen Polkabilly Rebels -levyllään. Viitala syntyi 15-lapsiseen perheeseen Michiganin suomalaisalueella. Hänen vanhempansa olivat Erik ja Elina Wiitala (o.s. Mäkinen). Vuonna 1939 hän avioitui Stanley Vachonin (k. 1993) kanssa ja asui tämän kanssa muun muassa New Mexicossa. Heillä oli 8 lasta. Viitala on mukana Michael Loukisen vuonna 1983 ohjaamalla dokumentilla Tradition bearers == Teoksia == * Tall Timber Tales. L'Anse, Michigan: L'Anse Sentinel, 1973. * Sagas from Sisula. L'Anse, Michigan: L'Anse Sentinel, 1975. * Finnish Fibbles. L'Anse, Michigan: L'Anse Sentinel, 1979. == Lähteet == == Aiheesta muualla == * Ylen Elävä arkisto: Amerikan Jenny Luokka:Amerikansuomalaiset henkilöt Luokka:Yhdysvaltalaiset folkmuusikot Luokka:Yhdysvaltalaiset kirjailijat Luokka:Yhdysvaltalaiset laulaja-lauluntekijät Luokka:Vuonna 1918 syntyneet Luokka:Vuonna 2009 kuolleet
Skorpionisimput

Skorpionisimput eli vanhemmalta nimeltään skorpionikalat (Scorpaenidae) on simppukaloihin kuuluva heimo. Heimon lajeja tavataan kaikista trooppisista meristä. Monia skorpionisimppulajeja pidetään akvaariokaloina. ==Taksonomia ja anatomia== Varhaisimmat skorpionisimppujen heimoon kuuluvien lajien fossiilit on ajoitettu paleoseenikaudelle. Heimoon kuuluvien sukujen ja lajien määrästä ei ole yksimielisyyttä. Usein skorpionisimppuihin katsotaan kuuluvan 3 alaheimoa, 23 sukua ja 172–211 lajia. Eräissä lähteissä skorpionisimppujen heimoon luetaan alaheimoina myös muun muassa ampiaisimppuihin (Apistidae), kirjosimppuihin (Neosebastidae), korusimppuihin (Sebastidae), kitasimppuihin (Setarchidae), velhokaloihin (Synanceiidae) ja purjesimppuihin (Tetrarogidae) kuuluvat kalat. Tällöin skorpionisimppujen heimossa olisi 56 sukua ja 418 lajia. Ruumiinrakenteeltaan skorpionisimppulajit ovat litteähköjä ja suuripäisiä kaloja ja päässä on usein piikkejä. Useat heimon lajeista jäävät alle 20 cm:n mittaisiksi. Selkäeviä heimon kaloilla on yksi, jossa voi olla notkelma. Eräillä lajeilla rintaevät ovat hyvin kookkaat. Selkäevän, vatsaevien ja peräevän ruodot ovat yhteydessä myrkkyrauhaseen ja skorpionisimput voivat aiheuttaa ihmisellekin hyvin tuskallisen haavan. Eräillä skorpionisimpuilla ei ole uimarakkoa. Väritykseltään skorpionisimput ovat tyypillisesti värikkäitä ja kirjavia. Tyypillisiä värejä ovat punainen ja ruskea. ==Levinneisyys ja elintavat== Skorpionisimppulajeja tavataan kaikista lämpimistä meristä, satunnaisesti myös murto- ja makeista vesistä. Ne elävät matalista vesistä aina 2 200 metrin syvyyteen. Ne elävät tyypillisesti lähellä pohjaa ja niiden ravintoa ovat äyriäiset ja pienemmät kalat. Useilla skorpionisimpuilla on sisäinen hedelmöitys ja osa lajeista synnyttää eläviä poikasia, osa kutee hyytelömäisen pallon sisälle. Kaikki skorpionisimppulajit ovat syötäviä, mutta eivät kaupallisesti ruokakaloina kovinkaan merkittäviä. Sen sijaan useat niistä ovat suosittuja merivesiakvaarioiden lajeja. ==Lähteet== *
Kardiatsoli

Kardiatsoli (tunnetaan myös nimillä pentyleenitetratsoli, pentetratsoli, pentametyleenitetratsoli) on verenkiertoa ja hengitystä stimuloiva lääkeaine. Tämän hoitomuodon kehitti unkarilainen lääkäri, Ladislaus v. Medina, v. 1936–1937.Kinnunen, L., 1958: s. 151. Sitä on käytetty konvulsiivisessa terapiassa (keinotekoisesti kouristuksia, kouristelutiloja aiheuttava) ja skitsofrenian hoitoon,TV2 televisiodokumentti: Hulluuden historia mutta sitä ei ole koskaan pidetty tehokkaana tähän tarkoitukseen. Noin 40–60 sekuntia kestäneen kohtauksen aiheuttanutta, kardiatsolia saatettiin käyttää myös depression hoitoon, ja etenkin jos siihen liittyi estyneisyyttä.Kinnunen, L., 1958: s. 152. Lisäksi korkeat kardiatsolin annostukset aiheuttavat kouristuksia ja muita haittavaikutuksia, joita on vaikea ehkäistä tai hallita. Syvät kouristukset saattoivat aiheuttaa jopa selkärangan kieroutumaa (skolioosi) tai luunmurtumia.Kinnunen, L., 1958: s. 155. Kardiatsolia edelsi pikrotoksiini, jonka tavoin, kardiatsolia voitiin käyttää esimerkiksi hukkuneiden ja barbituraatti-yliannostelujen elvytystilanteissa. Annostelu oli 100-300 mg, ja se tapahtui joko iv. (laskimosuoneen) taikka im. (lihaksen sisään). Ruiskeliuoksen lääkevahvuus oli tuolloin 10 %, jolloin injektoitiin 1-3 ml.Vartiainen, I., 1960: s.66. Kardiatsolin toimintatapaa ei täysin tunneta, ja sillä voi olla monia toimintamekanismeja. Kardiatsoli korvautui vuonna 1939 englantilaisissa mielisairaaloissa sähköhoidoilla. Kardiatsolia on käytetty myös suomalaisissa mielisairaaloissa. == Lähteet == *Vartiainen, Ilmari: Lääkeaineoppi (Farmakologia), 7. uusittu painos, SHKS/Wsoy, Helsinki, 1960. *Kaila, Martti: Mielitaudit, 6. painos. SHKS/Wsoy, Porvoo/Helsinki, 1959. *Kinnunen, Lyyli: Mielisairaanhoito, 5. tarkistettu painos. SHKS/Wsoy, Porvoo/Helsinki, 1958. === Viitteet === == Aiheesta muualla == *PubChem: Pentylenetetrazole *Kyoto Encyclopedia of Genes and Genomes (KEGG): Pentetrazol Luokka:Lääkkeet
Päivi Horsma

Hilja Päivi Horsma-Salo alk. Högdahl (29. kesäkuuta 1889 Helsinki – 3. kesäkuuta 1972Hautakivi Hietaniemen hautausmaalla ) oli suomalainen näyttelijä. Hänet tunnettiin myös nimellä Päiviö Horsma.50 vuotta, Savo, 30.06.1939, nro 146, s. 4, Kansalliskirjaston digitaaliset aineistot Horsma- Salon vanhemmat olivat rakennusmestari John Högdahl ja Amanda Apollonia Pastell, näyttelijät Lilli Tulenheimo ja Arna Högdahl olivat hänen sisaruksiaan. Horsma-Salo oli naimisissa vuodesta 1919 alkaen puolustusvoimain lääkintäeversti, lääketieteen ja kirurgian tohtori Toivo Johannes Salon (1881–1967) kanssa. Käytyään tyttökoulun hän suoritti Kansallisteatterin oppilaskoulun ja näytteli sitten Kansallisteatterissa vuosina 1908–1951, Pro Finlandia -mitalin hän sai vuonna 1950. == Lähteet == Luokka:Pro Finlandia -palkitut Luokka:Suomalaiset teatterinäyttelijät Luokka:Vuonna 1889 syntyneet Luokka:Vuonna 1972 kuolleet
Sähköteknillinen tutkimuslaitos

Sähköteknillinen tutkimuslaitos (SähkötTutkL) oli Suomen puolustusvoimien tutkimuslaitos, joka keskittyi pääasiassa sähkö- ja informaatiotekniikan sovelluksiin maanpuolustuksessa. Laitos sijaitsi vuoteen 1999 saakka Espoon Kivenlahdessa Kivenlahdentiellä. Laitoksessa toimi noin 70 tutkijaa. Sillä oli myös oma koeasema (KoeAs/SähkötTutkL). ==Yhdistyminen Puolustusvoimien tutkimuskeskuksen kanssa== Vuonna 1999 Sähköteknillisestä tutkimuslaitoksesta muodostettiin yhdessä Puolustusvoimien tutkimuskeskuksen kanssa Puolustusvoimien teknillinen tutkimuslaitoshttp://www.defmin.fi/ajankohtaista/tiedotteet/1999/7.5.1999_puolustushallinnon_tutkimustoiminta_liian_sirpaloitunutta.809.news, ja se siirrettiin Riihimäelle. == Lähteet == Luokka:Tutkimuslaitokset Luokka:Sähkötekniikka Luokka:Suomen puolustusvoimat
Nikolai Starikov

Nikolai Starikov (s. 1970) on Venäjän tunnetuimpia poliitikkoja ja poliittisia kirjailijoita. Hän on syntynyt 23.8.1970 Leningradissa ja 1992 hän valmistui kemian insinööriksi Pietarin teknillis-taloudellisesta yliopistosta Engeconista. Hän on naimisissa ja hänellä on kaksi tytärtähttps://nvstarikov.wordpress.com/about/. Starikov kuvailee kirjoittamiensa kirjojen genreä historiallis-poliittiseksi salapoliisityöksi. Kirjat perustuvat tietyn tapahtuman silminnäkijäkuvauksiin. Starikov organisoi Goebbelsin palkinnon jakamisen Venäjää panettelevalle henkilölle. Palkinnon saajan äänestävät sivustojen nstarikov.ru ja nstarikov.lj.ru käyttäjät.http://nstarikov.ru/category/gebbels Goebbels oli natsi-Saksan propagandaministeri. Starikovin piti puhua Josif Stalinista Tampereen Lenin museossa osana Venäjän uudet arvot -seminaaria toukokuussa 2013. Suomi–Venäjä- Seura kuitenkin kielsi tilaisuuden järjestämisen museon tiloissa. == Yksityiselämä == Starikovilla on vaimo ja kaksi tytärtä. Starikov valmistui taloustieteilijäksi venäläisestä yliopistosta vuonna 1992. == Teoksia == * == Lähteet == == Aiheesta muualla == * Nikolai Starikovin blogi Luokka:Venäläiset historioitsijat Luokka:Venäläiset tietokirjailijat Luokka:Vuonna 1970 syntyneet Luokka:Elävät henkilöt
Yaya Sanogo

thumb|Yaya Sanogo Yaya Sanogo (s. 27. tammikuuta 1993 Massy) on ranskalainen jalkapalloilija, pelipaikaltaan hyökkääjä. Hän edustaa Ligue 1ssä pelaavaa Toulousea. == Lähteet == Luokka:Ranskalaiset jalkapalloilijat Luokka:Vuonna 1993 syntyneet Luokka:Elävät henkilöt
Päivälehden arkisto

Päivälehden arkisto oli vuosina 1990–2023 toiminutArkisto Median museo ja arkisto Merkki. Viitattu 3.2.2024. suomalainen yksityinen arkisto, jonka kokoelmissa säilytettiin Sanoma Oyj:n ja sen tytäryhtiöiden historiaan liittyneitä asiakirjoja ja lehtikokoelmia. Päivälehden arkistosäätiö perustettiin vuonna 1984. Vuonna 2001 arkistosäätiön yhteyteen perustettiin Päivälehden museo. Vuonna 2005 Päivälehden arkistosäätiö ja korkeatasoista tieteellistä tutkimusta tukenut Helsingin Sanomain 100-vuotissäätiö yhdistyivät Helsingin Sanomain Säätiöksi. Päivälehden arkisto ja Päivälehden museo yhdistettiin vuonna 2023, jolloin syntyi nykyinen Median museo ja arkisto Merkki.Merkin vaiheet Median museo ja arkisto Merkki. Viitattu 3.2.2024. == Lähteet == == Aiheesta muualla == *Arkiston sivusto Luokka:Sanoma Luokka:Suomen arkistot
Toini Karto

Toini Sofia Karto (o.s. Weckman; 1\. kesäkuuta 188950-vuotias (maksullinen artikkeli) Helsingin Sanomat 1.6.1939, HS Aikakone. Viitattu 9.4.2018. – 9. heinäkuuta 1970Hietaniemen hautausmaa, kortteli U18, rivi 14, hauta 133) oli suomalainen tanssinopettaja, joka johti Helsingissä toiminutta lasten liikuntakoulua. Hän sai Pro Finlandia -mitalin vuonna 1954.Toini Karto. 50-vuotias, Helsingin Sanomat, 01.06.1939, nro 144, s. 6, Kansalliskirjaston digitaaliset aineistot. Viitattu 01.06.2024 Toini Karron isä oli Kansallisteatterin näyttelijä Knut Weckman. Hänen puolisonsa vuodesta 1911 oli palopäällikkö Lauri Karto. Toini Karto opiskeli tanssi- ja liikuntataidetta aluksi balettimestari A. Baskakoffin ja Katja Othonin johdolla ja teki myöhemmin useita opintomatkoja. Hänen opettajiinsa kuuluivat muun muassa Elsa Behle, Mary Wigman, Medau ja Hellerau. Liikuntakoulun pitämisen lisäksi Toini Karto järjesti tansseja Kansallisteatterin lastennäytelmiin. Toini Karto oli Tanssitaiteilijaliiton varapuheenjohtaja. Hän esiintyi myös radiopakinoitsijana. Toini Karto kuului Helsinki-seuran hallintoneuvostoon seuran perustamisesta alkaen. == Lähteet == Luokka:Pro Finlandia -palkitut Luokka:Suomalaiset tanssijat Luokka:Vuonna 1889 syntyneet Luokka:Vuonna 1970 kuolleet
Universal Studios Florida

thumb|The Wizarding World of Harry Potter - Diagon Alley Universal Studio Florida on yhdysvaltalainen Floridan Orlandossa sijaitseva teemapuisto,Universal Studios. Huvipuiston verkkosivu. Viitattu 29.7.2014. jonka teemana on viihdeteollisuus, erityisesti elokuvat ja televisio. Puisto avattiin 7. kesäkuuta 1990. Sen omistaa NBC Universal- viestintäyhtiö.NBCUniversal completes takeover of Universal Orlando theme parks. Los Angeles Times 1.7.2011. Viitattu 29.7.2014. [ { "type": "ExternalData", "service": "geomask", "ids": "Q778011", "properties": {"fill":"#ffffff", "fill-opacity": 0.8, "stroke": "#ff0000", "stroke-width": 2} }, { "type": "ExternalData", "service": "geoshape", "ids": "Q2583112", "properties": {"fill":"#ff0000", "fill-opacity": 0.7, "stroke": "#ff0000", "stroke-width": 0, "title": "Islands of Adventure"} }, { "type": "ExternalData", "service": "geoshape", "ids": "Q1880820", "properties": {"fill":"#00ff00", "fill-opacity": 0.7, "stroke": "#00ff00", "stroke-width": 0, "title": "Universal Studios Florida"} } ] ==Lähteet== Luokka:Orlandon huvipuistot
Paul Eiwerts

Paul Eiwerts (10. heinäkuuta 1911 – 4. syyskuuta 1999) oli suomalainen näyttelijä, jolle myönnettiin Pro Finlandia -mitali vuonna 1962. Eiwerts näytteli Erik Holmbergia Teuvo Tulion vuoden 1944 elokuvassa Sellaisena kuin sinä minut halusit. == Lähteet == Luokka:Pro Finlandia -palkitut Luokka:Suomalaiset näyttelijät Luokka:Vuonna 1911 syntyneet Luokka:Vuonna 1999 kuolleet
Alex Chiasson

Alex Chiasson (s. 1. lokakuuta 1990 Montreal, Quebec) on kanadalainen jääkiekkoilija, joka pelaa koeajalla NHL-seura Boston Bruinsissa. Hän on pelipaikaltaan laitahyökkääjä. Chiasson voitti Stanley Cupin Washington Capitalsin riveissä kesällä 2018. Chiasson varattiin NHL:ään vuonna 2009 numerolla 38. Hänet varasi Dallas Stars. Hän pelasi Dallasissa kaudella 2012–13 tehden 7 ottelussa tehopistet 6+1. Hän pelasi osan kaudesta AHL-seura Texas Starsissa. Kaudella 2013–15 hän teki 79 ottelussa tehot 13+22 sekä kuudessa pudotuspeliottelussa yhden maalin ja yhden syöttöpisteen. Kaudeksi 2014–15 hän siirtyi Ottawa Senatorsiin, jossa teki ensimmäisellä kaudella 76 ottelussa 11 maalia ja antoi 15 maaliinjohtanutta syöttöä. Neljässä pudotuspeliottelussa hän ei tehnyt tehopisteitä.Eliteprospects.com Elokuussa 2023 Chiasson siirtyi tryout-sopimuksella Boston Bruinsiin. Alex Chiasson ja edesmennyt Carolina Hurricanesin puolustaja Steve Chiasson eivät ole sukua keskenään. == Tilastot == 2008–2009 Des Moines Buccaneers USHL 56 17 33 50 101 – – – – – 2009–2010 Bostonin yliopisto NCAA 35 7 12 19 44 – – – – – 2010–2011 Bostonin yliopisto NCAA 35 14 20 34 75 – – – – – 2011–2012 Bostonin yliopisto NCAA 38 15 31 46 67 – – – – – Texas Stars AHL 9 1 4 5 9 – – – – – 2012–2013 Dallas Stars NHL 7 6 1 7 0 – – – – – Texas Stars AHL 57 13 22 35 43 7 2 1 3 4 2013–2014 Dallas Stars NHL 79 13 22 35 38 6 1 1 2 2 2014–2015 Ottawa Senators NHL 76 11 15 26 67 4 0 0 0 0 2015–2016 Ottawa Senators NHL 77 8 6 14 45 – – – – – 2016–2017 Calgary Flames NHL 81 12 12 24 46 4 0 0 0 2 2017–2018 Washington Capitals NHL 61 9 9 18 26 16 1 1 2 4 2018–2019 Edmonton Oilers NHL 73 22 16 38 32 – – – – – 2019–2020 Edmonton Oilers NHL 65 11 13 24 42 4 1 1 2 0 2020–2021 Edmonton Oilers NHL 45 9 7 16 33 3 1 0 1 0 2021–2022 Vancouver Canucks NHL 67 13 9 22 24 – – – – – 2022–2023 Grand Rapids Griffins AHL 29 9 11 20 14 – – – – – Detroit Red Wings NHL 20 6 3 9 6 – – – – – 11 kautta yhteensä NHL 651 120 113 233 359 37 4 3 7 8 3 kautta yhteensä AHL 95 23 37 60 66 7 2 1 3 4 == Lähteet == * ===Viitteet=== Luokka:Kanadalaiset jääkiekkoilijat Luokka:Vancouver Canucksin pelaajat Luokka:Dallas Starsin varaamat pelaajat Luokka:Vuonna 1990 syntyneet Luokka:Elävät henkilöt
Filosofian Akatemia

Filosofian Akatemia on vuonna 2009 perustettu helsinkiläinen valmennus-, tutkimus- ja koulutusyritys. Se ilmoittaa missiokseen tutkia ihmiselämän peruskysymyksiä ja tuottaa tutkimuksesta sovelluksia, jotka parantavat merkittävästi ihmisten hyvinvointia. Yritys tunnetaan työhyvinvointiin, tuottavuuteen ja elämänhallintaan liittyvistä valmennuksistaan ja koulutuksistaan Yliopistolainen Filosofiporukka elättää itsensä opettamalla ja tutkimalla — yrityksensä palveluksessa 22.10.2012. Filosofian Akatemia on perustettu mahdollistamaan jäsenilleen vapaan, apurahoista riippumattoman tutkimuksen tekemisen. Yritys korostaakin toimintansa tieteellistä taustaa ja tuo mielellään esiin akateemisia yhteyksiään.HS.fi Oppinut opas 15.9.2011. Filosofian Akatemian perustaja on mediasta tunnettu Lauri Järvilehto. Yrityksen toimitusjohtajana toimii Joonas Kiminki. Muita tunnettuja jäseniä ovat mm. "onnellisuusfilosofi" Frank Martela ja aivotutkija Tapani Riekki. Filosofian Akatemian julkinen toiminta on myös herättänyt kritiikkiä. == Lähteet == == Aiheesta muualla == * Filosofian Akatemian kotisivut * Filosofian Akatemian perustaja Lauri Järvilehto 375 humanistia -sivusto 11.7.2015, Helsingin yliopiston humanistinen tiedekunta. Luokka:Suomalaiset_yritykset Luokka:Koulutusyritykset Luokka:Helsinkiläiset yritykset
Hiihdon Suomen-mestaruuskilpailut 1911

Hiihdon Suomen-mestaruuskilpailut pidettiin vuonna 1911 Hämeenlinnassa. ==Tulokset== ===Miehet, 30 kilometriä=== Sija Kilpailija Aika 1 Eetu Niska 1.53.45 2 Otto Mässeli 1.54.12 3 Evert Mäkelä 1.54.44 4 J. Linko 1.55.17 5 Jussi Niska 1.55.48 ===Naiset, 5 kilometriä=== Sija Kilpailija Aika 1 Hilma Kalliomäki 22.02 2 Sigrid Lågland 22.04 3 Hilma Lehto 22.07 4 Hilma Kyötikki 5 Hilma Kotiranta 23.20 ==Lähteet== * Luokka:Hiihdon Suomen-mestaruuskilpailut Luokka:Vuoden 1911 urheilu Luokka:Hämeenlinnan urheilutapahtumat
Hiihdon Suomen-mestaruuskilpailut 1912

Hiihdon Suomen-mestaruuskilpailut pidettiin vuonna 1912 Haminassa. ==Tulokset== ===Miehet, 30 kilometriä=== Sija Kilpailija Aika 1 Jussi Niska 2.07.11 2 Eetu Niska 2.09.13 3 Evert Mäkelä 2.12.21 4 Otto Mässeli 2.15.18 5 Santeri Tasa 2.19.21 ===Naiset, 5 kilometriä=== Sija Kilpailija Aika 1 Tilda Nurmela 30.53 2 Sigrid Lågland 31.22 3 Aino Silander 31.36 4 Hilma Kiviranta 32.17 5 Hilma Kalliomäki 32.57 ==Lähteet== * ==Aiheesta muualla== * Luokka:Hiihdon Suomen-mestaruuskilpailut Luokka:Vuoden 1912 urheilu Luokka:Haminan urheilutapahtumat
Hiihdon Suomen-mestaruuskilpailut 1913

Hiihdon Suomen-mestaruuskilpailut pidettiin vuonna 1913 Kuopiossa. ==Tulokset== ===Miehet, 30 kilometriä=== Sija Kilpailija Aika 1 Emerik Korhonen 2.12.45,0 2 Jussi Niska 2.13.44,5 3 T. Kuorikoski 2.14.09,0 4 Samuli Tasa 2.16.59,5 5 Eetu Niska 2.20.53,0 6 E. Kaikkonen 2.21.28,0 7 Jooseppi Kuosmanen 2.22.30,0 ===Naiset, 5 kilometriä=== Sija Kilpailija Aika 1 Edit Heikkinen 24.47 2 Tilda Sakki 26.10 3 Tilda Nurmela 27.10 4 Hilma Kalliomäki 28.31 ==Lähteet== * === Viitteet === Luokka:Hiihdon Suomen-mestaruuskilpailut Luokka:Vuoden 1913 urheilu Luokka:Kuopion urheilutapahtumat